ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka nb ka ka ka ka ka ka ka en ka en ka en ka en en en en fa en en en ka en ka ka en ka ka ka ka es en en es es en en ka en ka
მეცნიერები გვაფრთხილებენ, რომ პანდემიები მომავალშიც იქნება და საჭიროა, დაუყოვნებლივ დავიწყოთ მომზადება – nostal.ge
კვირის ასტროლოგიური პროგნოზი ზოდიაქოს ნიშნებისთვის, 3-9 ოქტომბერი
აშშ-ში ავიაბილეთების ფასები ისტორიულ მაქსიმუმზეა
„ნუ გექნებათ მოკლევადიანი ილუზიები… დაივიწყეთ სიტყვები, მე ამას ვერ ვიზამ და მე ამას არ ვიზამ და… ყველაფერი გამოგივათ!“ – „სტაჟიანი“ ემიგრანტის შეძახილი ახალბედებს
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
ბათუმი უკვე მეორედ გახდა ტურისტული „ოსკარის“ მფლობელი
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
საბერძნეთი: პირეოსში მეტრო იხსნება – როგორ გამოიყურება სადგურები
„ნაპოლის“ ფანების რეაქცია ხვიჩა კვარაცხელიას გოლზე დღეს „ტორინოსთან“ მატჩში (ვიდეო)
მომავალი წლიდან პენსიები გაიზრდება
„ღმერთმა ევა შექმნა არა ადამის ნეკნისგან, არამედ…“ – რა მოხდა სინამდვილეში ედემის ბაღში, ებრაელი მეცნიერის აზრით
მეცნიერები გვაფრთხილებენ, რომ პანდემიები მომავალშიც იქნება და საჭიროა, დაუყოვნებლივ დავიწყოთ მომზადება
„პათოგენი, რომელიც შესაძლოა მომავალში გამოჩნდეს, შეიძლება ასეთი დამყოლი აღარ იყოს“
718 1 minute read
ახლა, როდესაც მსოფლიო COVID-19-ის პანდემიის კრიზისშია ჩაძირული, ალბათ ძნელი წარმოსადგენია, რომ მომავალში შეიძლება წინ გველოდებოდეს რაღაც ისეთივე ცუდი ან უფრო უარესი, როგორიც კორონავირუსია, თუმცა, მეცნიერთა განცხადებით, ასეთი რამ შესაძლებელი და სავარაუდოც კი არის.
მეცნიერები COVID-19-ის პირველი შემთხვევების გამოჩენამდე SARS-CoV-2-ის საფრთხეების წარმოჩენამდე დიდი ხნით ადრე იუწყებოდნენ იმის შესახებ, რომ ჰორიზონტზე შეიძლება იმალებოდა რაღაც მომაკვდინებელი ეპიდემია და შესაფერისი მომზადების გარეშე მას შეიძლებოდა მილიონობით ადამიანის სიცოცხლე ემსხვერპლა.
ეს ხედვა სასტიკი, მაგრამ ამავე დროს შეუცდომელი აღმოჩნდა — COVID-19 ზუსტად ისეთივე ეფექტიანია, როგორც მეცნიერებს წარმოედგინათ. ბუნებაზე კაცობრიობის უგუნურმა, დაუსრულებელმა თავდასხმამ კიდევ უფრო ახლოს მიგვიყვანა ველურ ცხოველებში არსებულ პათოგენებთან, თანაც ისე, თითქოს ეს გარდაუვალი იყო; მიუხედავად ამისა, SARS-CoV-2-ის ზუსტი წარმოშობის ამბავი დღეს ჯერ ბოლომდე გარკვეული არ არის.
შოკისმომგვრელი კი ის არის, რომ ამ მიმართულებით რეალურად არაფერი შეცვლილა.
COVID-19-ის გამოჩენის მიუხედავად სრულიად დაუცველები ვართ SARS-CoV-2-ის შესაძლო მუტაციებისადმი, რომ აღარაფერი ვთქვათ შემდეგ ჯერ უცნობ პანდემიაზე; მკვლევართა განცხადებით, ამ ყველაფრის ფონზე გადაუდებლად აუცილებელია, რომ ახლავე დავიწყოთ კვლევა და ვაქცინების მომზადება, რომლებმაც შეიძლება ასეთი საფრთხეებისგან დაგვიცვას.
ჟურნალ Nature-ში გამოქვეყნებულ ახალ სტატიაში, კალიფორნიის Scripps Research-ის მეცნიერები ირწმუნებიან, რომ აუცილებელია, მთავრობამ და კერძო სექტორმა დაიწყოს ფართო სპექტრის გამანეიტრალებელ ანტისხეულებზე მუშაობა – დამცავ ცილებზე, რომლებიც ეფექტიანია ვირუსის მრავალი შტამის წინააღმდეგ. მათივე განცხადებით, უფრო მნიშვნელოვანი კი ის არის, რომ მათი გამოყენება შესაძლებელი იქნება ვირუსების მოცემული ოჯახის მრავალი წევრის საწინააღმდეგო ვაქცინების შესაქმნელად.
ფაქტობრივად, მკვლევრები ხაზს უსვამენ, რომ COVID-19-ის შემთხვევაში ჩვენ ნამდვილად გაგვიმართლა და ამას ხშირად ვერც ვაცნობიერებთ. მიზეზი კი მისი გამომწვევი კორონავირუსის, SARS-CoV–2-ის წვეტი ცილაა – ვირუსული ნაწილაკის მოლეკულური არქიტექტურის მოსახერხებელი მახასიათებელი, რომელიც ვაქცინის შექმნას უფრო აადვილებს, თუმცა შემდეგ ჯერზე შეიძლება ასეთი იღბლიანები აღარ აღმოვჩნდეთ.
„პათოგენი, რომელიც შესაძლოა მომავალში გამოჩნდეს, შეიძლება ასეთი დამყოლი აღარ იყოს“, – წერენ მკვლევრები.
მათივე განცხადებით, ეს იმას ნიშნავს, რომ ვაქცინის შექმნას შეიძლება გაცილებით დიდი დრო დასჭირდეს; არ არის გამორიცხული, ახალი შტამების წარმოქმნასთან ერთად, ვაქცინებისთვის თავად SARS-CoV-2-იც უფრო პრობლემური გახდეს.
ამისგან თავის დაღწევის ერთ-ერთი გზა შეიძლება იყოს პანვირუსული ვაქცინების შექმნა, რომელიც დაეფუძნება ფართო სპექტრის გამანეიტრალებელ ანტისხეულებს, რომლებიც ინდივიდუალურად ამოიღებენ მიზანში პრიორიტეტულ ვირუსს, მათ შორის, SARS-CoV-2-ის პოტენციურად ახალ ვარიანტებს, აივ ინფექციას, გრიპის ქვეტიპებს, ებოლას, MERS-ს და ა. შ.
მართალია, ამ ანტისხეულების იზოლირება ადვილი არ არის, დიდ დროსა და ფულს მოითხოვს, მაგრამ მკვლევართა განცხადებით, ამაზე გაწეული ხარჯები უმოქმედობის საფასურთან ახლოსაც ვერ მივა. მათივე თქმით, კლინიკური ცდების პირველ ფაზამდე მისაღწევად ერთი ვირუსის წინააღმდეგ რამდენიმე წლის განმავლობაში შეიძლება 100-200 მილიონი დოლარის ხარჯი იყოს საჭირო, მაგრამ ეს თანხა უბრალოდ არაფერია COVID-19-ის მსგავსი პანდემიებით გამოწვეულ ტრილიონობით დოლარის ზარალთან შედარებით.
„რეაქციული პროგრამებისგან განსხვავებით, რომლებიც მოქმედებაში უკვე ახალი პათოგენის გამოჩენის შემდეგ მოდის, ჩვენს შეთავაზებას აქვს მიზნები, რომელთა აღწერაც ახლავე შესაძლებელია და პროექტები, რომლებიც ფართო მასშტაბით დაუყოვნებლივ უნდა დაიწყოს“, – წერენ მკვლევრები.
მათივე განცხადებით, ვირუსთა გავრცელებები მომავალში აუცილებლად გვექნება და დიდი ალბათობით ვიხილავთ ეპიდემიებსაც, რომლებიც იქამდე უნდა შევაჩეროთ, ვიდრე პანდემიის სახეს მიიღებს.
სტატია ჟურნალ Nature-ში გამოქვეყნდა.
მომზადებულია nature.com-ისა და ScienceAlert-ის მიხედვით.
ავტორი – მიხეილ ჭაბუკაშვილი
ზესტაფონელმა მოქანდაკემ ბიძინა ივანიშვილის ბიუსტი შექმნა
როგორი იქნება მარსზე დაბადებული ბავშვი და რა განასხვავებს მას დედამიწელი თანატოლებისგან
იცით თუ არა, როგორ მოქმედებს კაცზე ქალის ცრემლების არომატი? – რა შეუძლია სუნს
სისხლის ანალიზით კიბოს გამოვლენა ადრეულ სტადიაზე შეძლეს! – ტესტირებას 97-პროცენტიანი სიზუსტე აქვს
რევოლუცია კოვიდ-19-ის მკურნალობაში – შესაძლოა ცოტა ხანში ვაქცინები საერთოდ აღარ იყოს საჭირო
მეცნიერებმა შექმნეს ინსულინის აბები, რომელიც მალე ადამიანებზე გაიტესტება
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
მეცნიერებმა შექმნეს ინსულინის აბები, რომელიც მალე ადამიანებზე გაიტესტება
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber